Príloha 2

II.	Úlohy v pôsobnosti MP SR

A.  AGROPOTRAVINÁRSKY  KOMPLEX
1.	Inovovať trhový poriadok na mlieko a mliečne produkty,  s cieľom zrušiť pevnú cenu mlieka a nahradiť ju minimálnou cenou
	Termín: september 2000	 
	Zabezpečí: sekcia 500
	Spolupráca: sekcia 300

Plnenie: MP SR vypracovalo  návrh na výšku minimálnej ceny na surové kravské mlieko na mliekárenské ošetrenie a spracovanie, I. akostná trieda  a požiadalo  MF SR o jej vyhlásenie. Cena 8,70 Sk/l bola  vyhlásená vo finančnom spravodajcovi  pod č. – 16/2000 – dňa 18.decembra 2000.
2.	V návrhu rozpočtu na rok 2001 uplatniť požiadavku na riešenie úpravy vratky spotrebnej dane z uhľovodíkových palív
	Termín: september 2000	 
	Zabezpečí: sekcia 300 
Plnenie: V  zákone o štátnom rozpočte č. 472 (uverejnený 29.12.2000), ktorý  bol schválený dňa 13.12.2000 v NR SR je konkrétne stanovená výška vratky za motorovú naftu – 1,6 mld. Sk. Návrh zákona o spotrebnej dani z minerálnych olejov, ktorý pripravilo MF SR a ktorý je predložený do NR SR  predstavuje koncepčne nové legislatívne riešenie, ktoré harmonizuje spotrebné dane s EÚ.  V návrhu zákona sa namiesto vratiek dane uplatňuje  pre(označenú) naftu používanú pre pohon strojov určených výlučne na práce v poľnohospodárskej a lesnej výrobe zvýhodnenie formou zníženia sadzby spotrebnej dane na 3500 Sk/1000 litrov. V rámci programu májového zasadania NR SR bol tento zákon 22.5.2001 schválený.

3.	Pripraviť a do realizačnej formy rozpracovať nástroje podpornej politiky
	Termín: október 2000
	Zabezpečí: sekcia 300
	Spolupráca: MF SR a sekcia 500
Plnenie: MP SR  pripravilo a vo vedení prerokovalo nový návrh výnosu o poskytovaní dotácií, ktorý po schválení Stálou komisiou pre finančné právo pri LRV SR  vyšiel vo vestníku MP SR (čiastka 1  dňa 2.1.2001) -  Výnos MP SR č. 3809/1/2000 a 3809/2/2000 z 18.decembra 2000.
V súvislosti s prípravou   na zrušenie ŠFOZ PPF, ŠFZL a ŠVF od 1.7.2001 a ich začlenenia do organizačnej štruktúry MP SR bude potrebné vypracovať novú normu poskytovania finančných prostriedkov  zameranú na: ochranu a zveľadenie PPF, zveľaďovanie lesa a na rozširovanie a rekonštrukciu vodovodnej siete – pravdepodobne formou výnosu.

4.	Pripraviť a predložiť Ministerstvu financií SR návrh na otvorenie dočasných colných kvót pri zníženej alebo 0 %-nej colnej sadzbe na dovoz vybraných nedostatkových poľnohospodárskych, resp. potravinárskych výrobkov
	Termín: december 2000
	Zabezpečí: sekcia 500
Plnenie: Návrh bol predložený listom  ministra pôdohospodárstva SR č. 3508/2000 – 100 a 3613/2000- 100 z decembra 2000 a  aj listami generálneho riaditeľa sekcie poľnohospodárstva, potravinárstva a obchodu. Na rok 2001 s 0%-clom boli otvorené kvóty na nasledovné komodity: plemenná hydina (kurence) - 730 tis.ks, morky a moriaky (len plemenné) – 60 tis.ks, husi  (len plemenné) – 5 tis.ks, kačice a perličky (len plemenné) – 10 tis.ks, násadové vajcia (morčacie a husacie) – 100 tis. ks, semená repky na siatie - 10t, semená slnečnice na siatie – 1000t, pšenica – 100 tis. t, jačmeň – 200 tis. t a kukurica – 160 tis. t. 
S 25%-clom  - 120 tis hl. biele víno a 80 tis. hl. červené víno v nádobách nad 2 l. 
5.	Vypracovať návrh vyhlášky k Zákonu o veterinárnej starostlivosti, o požiadavkách na zabezpečenie zdravotnej neškodnosti a hygienickej bezchybnosti  živočíšnych produktov	
	Termín: február 2001
	Zabezpečí: : sekcia 500
 	Spolupráca: sekcia 400
	Plnenie:  Úloha je splnená. Vyhláška bola predložená 28.2.2001 Komisii LRV SR pre technické právo, táto ju schválila 7.3.2001 a nadobudla účinnosť 1.4.2001.   Návrh tejto vyhlášky bol najprv prerokovaný vo vedení MP SR   č. m. 844/2001 – 520.	
6.	Návrh vyhlášky k Zákonu o veterinárnej starostlivosti, o veterinárnej ochrane štátneho územia 	
	Termín: február 2001
	Zabezpečí: sekcia 500
 		Spolupráca: sekcia 400
       Plnenie: Úloha je  splnená. Vyhláška bola predložená 23.2.2001 Komisii LRV SR pre technické právo, táto ju schválila 26.3.2001.   Návrh tejto vyhlášky bol najprv prerokovaný vo vedení MP SR   č. m. 1141/2001 – 520.	

7.	Požiadať EK o akreditáciu Agentúry SAPARD podľa požiadaviek legislatívy EÚ 	Termín: marec 2001
	Zabezpečí: sekcia 600
 	Spolupráca: NKÚ SR, MF SR, Agentúra Sapard a Národný fond
	Plnenie: V dňoch 19. decembra 2000 a 10. až 11. januára 2001 sa v Bruseli na DG AGRI uskutočnili technické rokovania k Viacročnej finančnej dohode pre program SAPARD a k akreditácii Agentúry SAPARD za účasti zástupcov MP SR, Národného fondu /NF/ a Agentúry SAPARD. Viacročná finančná dohoda a Ročná finančná dohoda /2000/ medzi  ES a SR bola podpísaná 26.3.2001 v Bruseli.
Na týchto rokovaniach poukázala Európska komisia na nutnosť vykonania auditu Agentúry SAPARD  medzinárodnou auditorskou firmou. Bez predmetného auditu nebude môcť byť Agentúra SAPARD/AS/ akreditovaná. Napriek úsiliu zainteresovaných strán /MP SR, Úrad vlády SR, Agentúra SAPARD, Delegácia EK v Bratislave/ sa doteraz nepodarilo vybrať žiadnu auditorskú firmu, nakoľko renomované auditorské firmy do 31.12.2000 neprejavili o uzatvorenie kontraktu dostatočný záujem. V rámci akreditácie musia byť preverené aj všetky nadväzujúce postupy a procedúry./NF, monitorovací výbor, certifikačný orgán, atď./.
Národný fond uskutočnil v mesiacoch február – marec 2001 predbežnú  predakreditačnú previerku. Nedostatky z previerky by mali byť odstránené v priebehu mája 2001. NF a Agentúra SAPARD predložili začiatkom mája 2001 plán ďalších úloh.
Nová súťaž (z prostriedkov Agentúry SAPARD) bola vyhlásená v Obchodnom vestníku Úradu pre obstarávanie dňa 2. apríla 2001. K 30.4.2001 sa prihlásili 3 firmy, ktoré budú v súlade so zákonmi pokračovať v užšej súťaži. Kontrakt na audit s víťaznou firmou by sa mal uzatvoriť začiatkom augusta 2001.

8.	Pripraviť koncepciu technickej politiky v poľnohospodárstve
	Termín: máj 2001
	Zabezpečí: sekcia 500
 	
Plnenie:  V nadväznosti na vládou SR schválenú Koncepciu agrárnej a potravinovej politiky SR do roku 2005 sa v súčasnosti pripravuje Koncepcia technickej politiky v poľnohospodárstve  na prerokovanie vo vedení MP SR. Je zameraná najmä na problematiku ekonomického využívania poľnohospodárskej techniky a na súčasný stav v zásobovaní poľnohospodárskych podnikov technikou.

9.	V rámci “Návrhu zákona o prírodných liečivých zdrojoch, prírodných zdrojoch minerálnych stolových vôd a prírodných liečivých kúpeľoch”,  ktorý podľa plánu legislatívnych úloh vlády SR  pripravuje Ministerstvo zdravotníctva SR na jún 2001 uplatniť návrh na novelizáciu s cieľom -  zjednotenia používaných pojmov na označovanie (úprava v zmysle rokovania vlády SR dňa 2.5.2001)
	Termín: máj 2001 (predložiť MZ SR)
	Zabezpečí: sekcia  500
 	Spolupráca: sekcia 400
Plnenie: Odbor legislatívy a aproximácie práva  MP SR túto požiadavku okrem iných  uplatnil pri medzirezortnom pripomienkovom konaní k tomuto návrhu zákona listom č. 2833/2001 – 410 zo dňa  24.4.2001. 
10.	Prijať novelu zákona o potravinách, ktorá bude riešiť odstránenie nesúladu s legislatívou Európskej únie v oblasti označovania potravín, oblasť problematiky nových potravín a nových zložiek ako i oblasť politiky kvality
	            Termín: máj 2001
	Zabezpečí: sekcia 500
 	Spolupráca: sekcia 400		
Plnenie:  Uvedená novela je v súčasnosti rozpracovaná a pripravuje sa na prerokovanie vo vedení MP SR. Je zameraná najmä na novelizáciu označovania potravín v súlade s EÚ a na riešenie predtrhovej kontroly  u potravín.
11.	Vypracovať plán úloh na aproximáciu legislatívy s EÚ v oblasti pôdohospodárstva realizovaných do konca roku 2000 a v roku 2001. 	
	Zabezpečí: sekcia 400
	Spolupráca: sekcia 500 a 300		
Plnenie:  Na 11. porade vedenia 29.3.2001 bol vo vedení MP SR prerokovaný a schválený materiál “Časový harmonogram úloh  MP SR v oblasti európskej integrácie na obdobie rokov 2001 a 2002” (č. m. 1244/2001 – 100).
		
B. Lesné  hospodárstvo 

12. Uplatniť v štátnom rozpočte na rok 2001 nevyhnutné finančné prostriedky na zabezpečovanie štátom požadovaných - prác pestovnej činnosti a verejnoprospešných činností, výkonov hospodárskej úpravy lesov, lesníckeho výskumu pre potreby štátnej správy, poradenstva, výchovy  a vzdelávania, lesníckej ochrannej služby a semenárskej kontroly 
						Termín: pri návrhu rozpočtu na rok 2001
						Zabezpečí: MP SR
Plnenie: Ministerstvo pôdohospodárstva SR uplatnilo v návrhu rozpočtu na rok 2001 požiadavku  na opodstatnenú finančnú podporu lesného hospodárstva z verejných zdrojov vo výške 780 mil.Sk pre zabezpečenie verejno-prospešných prác a polyfunkčné obhospodarovanie lesov . Pri schválení štátneho rozpočtu na rok 2001 bola  finančná podpora zo ŠR limitovaná len čiastkou  360 mil.Sk, čo nevytvára predpoklady na riadne obhospodarovanie všetkých lesov.
13. Vypracovať harmonogram konkrétnych opatrení aproximácie lesníctva s krajinami  EÚ. 
							Termín: apríl 2001
Zabezpečí: MP SR
							Spolupráca:  MH SR, ŠÚ SR						
Plnenie: MP SR rozpracovalo pre zabezpečenie úlohy konkrétne opatrenia pre zosúladenie legislatívy, na aplikáciu nariadení pre realizáciu ESNÚ a systému EFICS, na zabezpečenie regionálnej politiky, na zabezpečenie certifikácie a na zabezpečenie ostatných opatrení na časové obdobie roku 2001  a rok 2002. Niektoré opatrenia sú zabezpečované i za účasti expertov EÚ.

14. Uzavretie výsledkov hospodárskej činnosti štátnych podnikov v pôsobnosti rezortu pôdohospodárstva za rok 2000  
Termín: máj 2001
	Zabezpečí: sekcia 700
	Spolupráca: L SR  š.p.,  ŠL TANAP, LPM Ulič
Plnenie:  Úloha je v štádiu rozpracovania.
	
C. V nadväznosti na materiál “Rozpracovanie a konkretizácia opatrení na realizáciu koncepčných zámerov a stanovených cieľov “Koncepcie agrárnej a potravinovej politiky  v roku 2001 a v rokoch 2002 – 2005”, “Koncepcie lesníckej politiky v roku 2001 a v rokoch 2002 – 2005” a “Zelených správ 2000” (prerokovaný  vo vedení MP SR a vo vláde SR dňa 2.5.2001 – č.m. 91/2001-100)  bude na úrovni rezortu MP SR  do konca roku 2001 zabezpečovaných ešte celkom 23  úloh, z toho v  APK 16  úloh a v LH 7 úloh.